OpenLLM-France/wikimedia huggingface dataset:
# David Pinillos

David Pinillos (Segòvia, 1974) és un muntador i director de cinema espanyol. Es va estrenar en la direcció amb Bon appétit, després d'haver escrit i dirigit el curtmetratge Dolly, produït també per Morena Films. Fins llavors havia acumulat una àmplia experiència com a muntador, labor que continua exercint.
Algunes de les pel·lícules en les quals ha participat són Gordos de Daniel Sánchez Arévalo, que li va valer la nominació al Goya al millor muntatge, La vergüenza de David Planell, Sexykiller de Miguel Martí, 8 citas de Rodrigo Sorogoyen i Peris Romano, Películas para no dormir: La habitación del niño d'Álex de la Iglesia o El juego de la verdad de Álvaro Fernández Armero.

## Filmografia
### Com a director

* Dolly (2007)
* Bon appétit (2010)
* Gran Reserva (2013)
* Gran Hotel (2013)
* Refugiados (2014-2015)
* Velvet (2014-2016)
* Tiempos de guerra (2017)
* Las chicas del cable (2017-present)
* 45 revoluciones (2019)

### com a guionista

* "Bon appétit" (2010)
* "Dolly" (2007) Curtmetratge

### com a muntador

* Gordos (2009)
* La vergüenza (2009)
* Sexykiller (2008)
* 8 citas (2008)
* Salir pitando (2007)
* Seis o siete veranos (2007)
* Mensajes de voz (2007)
* Ludoterapia (2006)
* Trastorno (2006)
* Películas para no dormir: La culpa (2006) (TV)
* Películas para no dormir: La habitación del niño (2006) (TV)
* Fin de curso (2005)
* Mar de cristal (2005)
* El juego de la verdad (2004)
* Secuestrados en Georgia (2003) (TV)
* Slam (2003)
* Muerte súbita (2002)
* Portman, a la sombra de Roberto (2001)
* La cartera (2000)

## Reconeixement

* Pantalla Oberta a Nous Realitzadors de 2011 per Bon appétit ael Festival de Cinema d'Alcalá de Henares
* Goya al millor director novell el dia 13/02/2011 per la direcció de "Bon appétit".

## Referències

* ↑ «Bon apetit»: Amores crudos y pasados, La Razón, 11 de novembre de 2010
* ↑ Se casa en Torrecaballeros el cineasta David Pinillos, El día de Segovia, 20 d'octubre de 2018
* ↑ David Pinillos: 'Ahora hay que seguir soñando', El Mundo, 15 de febrer de 2011
# Mas Busquets (Perafita)

Mas Busquets és una masia de Perafita (Lluçanès) inclosa a l'Inventari del Patrimoni Arquitectònic de Catalunya.

## Descripció

Edifici oriental a migdia. A la façana principal hi ha un portal adovellat datat el 1700 i també d'aquesta mateixa data hi ha un rellotge de sol ben conservat. A la finestra hi ha una llinda amb la data 1700 i el nom de Jaume Mascarell Bosoxes. Al 1750 es va fer una ampliació d'una galeria en la que es llegeix el nom de Jacint Mascarell. A la façana dreta hi ha una petita capella datada el 1816, en la qual hi ha adossat un pou.

## Història

El 3 d'abril de 1381 Guillem de Torrents, procurador del noble Ramon de Paguera, senyor del castell de Lluçà, va fer inventari dels béns del mas Busquets de Perafita.

## Referències

* 1 2 «Mas Busquets». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 setembre 2017].
# Germanes Balık

Didem i Sinem Balık, també conegudes com a Germanes Balık (İzmir, 21 de maig de 1974) són dues germanes bessones turques que formen un duo de artistes d'opera. Didem Balık és mezzosoprano i Sinem Balık és soprano. Canten en cinc llengues.

## Referències

* ↑ http://arsiv.sabah.com.tr/2006/10/03/gny/gny103-20061003-200.html Arxivat 2011-03-04 a Wayback Machine.
* ↑ http://www.sabah.com.tr/yazarlar/uluc/2007/03/03/balik_ikizler#

## Vegeu també

* Leyla Gencer
# Darkawa

La confraria sufí darqawiyya o dels darqawa és una tariqa o confraria religiosa del nord del Marroc, fundada al segle xviii pel xerif idríssida mawlay al-Arabí ad-Darqawí. Se suposa que prendria el nom d'un dels ancestres del fundador, conegut com a Abu-Darqa, «l'home de la bossa de cuiro». Ad-Darqawí fou deixeble d'un altre xerif idríssida, Alí ibn Abd-ar-Rahman al-Jàmal, seguidor de la doctrina mística d'aix-Xadhilí. Després de la mort del seu mestre, ad-Darkawí fundà una confraria inspirada en la doctrina xadhilita. La seu de la confraria fou inicialment a la zàuiya de Ba-Brih, al territori de la tribu dels Banu Zarwal, al uadi Wargha, però després de 1863 es traslladà a la zàuiya d'Amjot, on encara anualment, a finals de setembre, s'organitza un màwsim o festival.
La tariqa es va estendre pel nord del Marroc i l'oest d'Algèria, per on els seus deixebles fundaren moltes zàuiyes inspirades en el seu pensament. Entre els membres de la confraria destaquen dos sultans marroquins, mulay Abd-ar-Rahman (1822-1859) i mulay Yússuf (1912-1917). Cap al 1900, la tariqa comptava amb uns 34.000 adeptes al Marroc i 14.500 a Algèria.
Doctrinalment, la confraria era completament ortodoxa i insistia en la necessitat de l'ésser humà de dedicar-se a la contemplació de la divinitat i a la unió mística amb Déu. Per aconseguir-ho, el dervix recomanava pregàries amb tanta freqüència com fos possible, especialment durant les sessions de pregària (dhikr) que tenien lloc a les seus de la confraria. En aquestes sessions s'intentava aconseguir l'èxtasi mística mitjançant la recitació de fórmules pietoses, poemes místics, cants i dansa.
Tot i el caràcter eminentment religiós, en algun moment de la seva història ha jugat cert paper polític, com per exemple a principis del segle xix. Un cap de la confraria anomenat Ibn aix-Xarif va promoure una revolta contra els turcs a la província d'Oran, que va tenir lloc del 1803 al 1809. Si hagués comptat amb el suport del sultà mulay Sulayman (1792-1822), el conflicte podria haver acabat amb l'annexió d'aquesta província al Marroc. Després de la mort d'aquest sultà, moltes membres de la confraria van prendre part activa en la vida política del Marroc, en un moment de gran agitació política. A Algèria, durant els primers anys de la conquesta francesa, alguns sectors de la tariqa es van oposar a l'emir Abd el-Kader pel fet d'haver pactat amb els francesos després dels tractats de Desmichels (1834) i de Tafna (1837).

## Referències

* 1 2 3 4 5 6 7 8 9 10 11 12 13 14 Encyclopaedia of Islam. Second Edition, Brill Publishers, Leiden, s.v. "Darḳāwa".
# Luigi Sgarbozza

Luigi Sgarbozza (Amaseno, Frosinone, Laci, 21 de juny de 1944) és un ciclista italià que fou professional entre 1967 i 1972 i actualment és comentarista de ciclisme a la RAI.
Esprintador, els seus majors èxits esportius els aconseguí al Giro d'Itàlia de 1968 i a la Volta a Espanya de 1969, on aconseguí una victòria d'etapa. La victòria a la Vuelta li va servir per liderar la cursa durant 3 etapes.

## Palmarès

* 1966
** 1r al Giro dels Abruços
* 1968
** Vencedor d'una etapa al Giro d'Itàlia
* 1969
** Vencedor d'una etapa a la Volta a Espanya

### Resultats al Giro d'Itàlia

* 1968. 33è de la classificació general. Vencedor d'una etapa
* 1969. 28è de la classificació general
* 1970. 66è de la classificació general
* 1971. 55è de la classificació general

### Resultats a la Volta a Espanya

* 1969. 52è de la classificació general. Vencedor d'una etapa

## Referències

* ↑ «Il 95° Giro d'Italia sulla Rai con Bartoletti, Sgarbozza e Belli». newsmag.it, 12-05-2012 [Consulta: 30 abril 2013].

## Enllaços externs

* Fitxa a cyclebase.nl
* Fitxa a sitiodeciclismo.net
* Fitxa i biografia a museociclismo.it (italià)
# Somovka

Somovka (en rus: Сомовка) és un poble de l'óblast de Kursk, a Rússia, que en el cens del 2010 tenia 29 habitants. Pertany al districte rural de Gorxétxnoie.

## Referències

* ↑ «Somovka». GeoNames. [Consulta: 1r desembre 2018].
# Luigi San Nicolás

Luigi San Nicolás Schellens (nascut el 28 de juny de 1992) és un futbolista internacional andorrà que juga a l'Atlètic d'Escaldes com a davanter.

## Carrera

Nascut a Escaldes-Engordany, San Nicolás ha jugat a futbol de clubs al FC Andorra, CE Principat, FC Santa Coloma, FC Ordino, FC Lusitanos, UE Engordany i Atlètic d'Escaldes.
Va debutar internacionalment amb Andorra el 2018.

## Referències

* 1 2 «Luigi San Nicolás». National Football Teams. [Consulta: 6 abril 2021].
# Sistema electoral de les diputacions provincials

El sistema electoral de les diputacions provincials consisteix en l'elecció per sufragi indirecte dels diputats provincials que formen les diputacions provincials. Les normes jurídiques que afecten a aquest són l'article 141.2 de la Constitució espanyola de 1978 i els arts. 204-206, 208 i 209 de la Llei Orgànica de Règim Electoral General (LOREG).
Els diputats són elegits mitjançant sufragi indirecte de segon grau. La ciutadania d'una província elegeix directament els regidors i aquests elegeixen els diputats. El nombre de diputats provincials elegibles estan determinats pel nombre de residents de la província, marcat per l'art. 204.1 LOREG:
* 25 diputats - Fins a 500.000 residents
* 27 d. - 500.000 a 1.000.000 residents
* 31 d. - 1.000.001 a 3.500.000 residents
* 51 d. - 3.500.001 o més residents
El nombre de circumscripcions equival al nombre de partits judicials de la província. El nombre de diputats provincials estan distribuïts entre els partits judicials seguint un sistema d'igualació interterritorial relativa: cada partit judicial implica un diputat mínimament i la resta diputats és repartit de manera proporcional a la població resident amb el límit de més de 3/5 del nombre total de diputats provincials per partit judicial.

## Procediment d'elecció

Primer, es constitueixen els ajuntaments de la província.
Després, la Junta Electoral de Zona distribueix els diputats provincials per grup polític amb regidors seguint la fórmula D'Hondt, és a dir, concreta el nombre de diputats que correspon elegir als regidors.
Tercerament, es formen les llistes de candidats avalades per un terç dels regidors; en cinc dies següents a l'assignació de llocs feta per la Junta Electoral de Zona, aquesta convoca per separat als regidors dels grups polítics i les agrupacions d'electors amb escons a la Diputació Provincial perquè elegisquen d'entre les llistes de candidats als diputats que els corresponen més tres suplents, de manera que cada regidors té tants vots com diputats i suplents correspon elegir al seu grup polític o agrupació d'electors. Si el mateix grup polític o agrupació d'electors presenta més d'una llista, poden elegir indistintament als candidats de qualsevol de les llistes.
Són proclamats electes els candidats amb major nombre de vots obtinguts. En altres paraules, per majoria relativa.

## Diputats suplents

Si l'ocupació de la plaça de diputat fora esgotada pel diputat i els seus suplents, es faria una nova elecció del diputat corresponent a la partida judicial.

## Referències

* 1 2 3 4 5 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 51. ISBN 84-930048-0-4.
# Rastrinus scutiger

Rastrinus scutiger és una espècie de peix pertanyent a la família dels còtids i l'única del gènere Rastrinus.

## Descripció

* Fa 16 cm de llargària màxima (normalment, en fa 11,9) i 30 g de pes.

## Hàbitat

És un peix marí i batidemersal que viu entre 100-740 m de fondària (normalment, entre 200 i 300).

## Distribució geogràfica

Es troba des del mar de Bering fins al Golf d'Alaska.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Tokranov, A.M. i A.M. Orlov, 2006. Distribution and traits of the biology of roughskin sculpin Rastrinus scutiger (Cottidae) in the Pacific waters of the northern Kuril Islands. J. Ichthyol. 46(1): 124-128.
* ↑ Mecklenburg, C.W., T.A. Mecklenburg i L.K. Thorsteinson, 2002. Fishes of Alaska. American Fisheries Society, Bethesda, Maryland. xxxvii +1037 p.
* ↑ Tokranov, A.M. i A.M. Orlov, 2007. Some biological features of rare and poorly-studied sculpins (Cottidae, Hemiptripteridae, Psychrolutidae) in the Pacific waters off the northen Kuril Islands and Southeastern Kamchatka, Russian Federation. Raffles Bull. Zool. Supplement (14):187-198.
* ↑ Evermann, B.W. i E.L. Goldsborough, 1907. The fishes of Alaska. Bull. U.S. Bur. Fish. 26: 219-360.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* ↑ Quast, J.C. i E.L. Hall, 1972. List of fishes of Alaska and adjacent waters with a guide to some of their literature. U.S. Dep. Commer., NOAA Tech. Rep. NMFS SSRF-658, 47 p.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Reacció exergònica

Una reacció exergònica és una reacció química en la qual la variació de l'energia lliure de Gibbs és negativa i per tant, és una reacció termodinàmicament espontània a pressió i temperatura constant. S'expressa amb la següent fórmula:
${\ce {\Delta G=G_{\rm {productes}}-G_{\rm {reactiuss}}<0}}$ Tot i ser reaccions termodinàmicament espontànies, pot ser que no ho siguin des del punt de vista cinètic, és a dir, poden donar-se a velocitats molt baixes. Un exemple de reacció exergònica és el de la desproporció de l'aigua oxigenada (H₂O₂). En aquest cas la ΔG de la reacció és negativa, però sense la presència d'un catalitzador que acceleri la reacció aquesta es molt lenta.
Els critèris d'espontaneïtat termodinàmica d'una reacció es poden extreure de l'equació de Gibbs-Helmholtz.
| ΔH | ΔS | Espontaneïtat |
| ΔH < 0 Exotèrmica | ΔS > 0 | ΔG < 0 Reacció exergònica |
| ΔH < 0 Exotèrmica | ΔS < 0 | ΔG < 0 si |TΔS| < |ΔH| |
| ΔH > 0 Endotèrmica | ΔS > 0 | ΔG < 0 si |TΔS| > |ΔH| |
| ΔH > 0 Endotèrmica | ΔS < 0 | ΔG > 0 Reacció endergònica |

## Referències

* ↑ «IUPAC - exergonic reaction (E02262)». [Consulta: 27 maig 2020].
* ↑ «6.7: Endergonic and Exergonic Reactions» (en anglès), 26-03-2017. [Consulta: 27 maig 2020].
* ↑ «Química 2» (en castellà). [Consulta: 27 maig 2020].
# Crevillent Esportiu

El Crevillent Esportiu és un club de futbol de la ciutat de Crevillent, (el Baix Vinalopó, País Valencià). Va ser fundat el 1955. El seu estadi és el Municipal de Crevillent. Actualment juga al grup VI de la Tercera divisió.

## Història

* 20 temporades en Tercera divisió
Últimes temporades:
* 2005/2006: - Regional Preferent - 2n - Ascens
* 2006/2007: - Tercera Divisió - 11é
* 2007/2008: - Tercera Divisió - 13é
* 2008/2009: - Tercera Divisió - 16é
* 2009/2010: - Tercera Divisió - 11é

## Enllaços externs

* Pàgina Oficial
# Crew Cuervos

Crew Cuervos és un grup integrat per 15 artistes (11 MCs i 4 DJs) compost per A3Bandes (Rayden, Chakal i DJ Mesh), Zatu, Trafik, El Artefuckto (Seih, Nasho, Pekeño i DJ Jhomp), Bajo Mínimos (Jompy, Isaac i DJ ES.T), Ferran MDE, Bodas i DJ Gastón.
Originalment Zenit i Arts també formaven part de Crew Cuervos, però van decidir abandonar el grup per motius personals. Zatu es va unir al grup a principis de 2012.

## Biografia

El grup va sorgir en 2005, després que DJ ES.T (integrant de Bajo Mínimos) convencés a tots els components del grup perquè aquest es pogués formar. Aquest motiu va ser per rescatar rapers que gairebé estaven extints. La primera seqüela del grup va aparèixer en el segon disc en solitari de Zenit, "Torre de Babel", el cual integrava una cançó amb el nom del grupo. El 2009, es penja gratuïtament a la xarxa un maxi d'avançament que incloïa dues cançons i els seus corresponents instrumentals. Poc temps després, concretament l'1 de desembre d'aquest mateix any, Crew Cuervos presenta el seu primer àlbum anomenat "Carrie". La crew es forma per Zenit, Artes, DJ Es.T, Jompy, Isaac, Trafik, Rayden, Lumier, Mesh, Ferran MDE, Pekeño, DJ Jhomp, Seih, Nasho, DJ Gastón i Bodas amb una participació menor. "Carrie" és un disc de 15 temes, tots produïts per Dj Es.T.
El 31 de juliol de 2010, els membres de Crew Cuervos informaven que Zenit abandonava el grup per motius personals, sense haver cap enfrontament amb la resta del grup. El 23 de setembre de 2011, els membres de Crew Cuervos informaven que Artes abandonava el grup, sense haver cap enfrontament amb la resta del grup.
A principis de 2012, el col·lectiu anuncia la incorporació del Mc sevillà Zatu, component del grup SFDK. Al maig del mateix any, estrenen el nou tema "Vuela con Nosotros" amb el que anticipen l'arribada del que serà el seu segon treball, "Héroes y Vilanos". El 2 octubre 2012 surt a la venda "Héroes y Villanos", el segon àlbum del grup Crew Cuervos. Apareix a la venda el 2 d'octubre de 2012 per mitjà de Boa Music. El disc es compon de 17 temes amb produccions de Dj Es.T, Dj Rune, K & D Pro, i Baghira. L'única col·laboració de fora de la crew és de Tosko, en el primer single amb videoclip anomenat "Livertad".

## Discografia
### LP

* Carrie (Zona Bruta, 2009)
* Héroes y villanos (BoaCor, 2012)

### Maxi

* Crew Cuervos: Maxi (Zona Bruta, 2009)

### Col·laboracions

* W.O.M. (amb Acción Sánchez) (SFDK Records, 2011)
* Trafik y Jompy: Los ojos del diablo" (amb Crew Cuervos)
* Bajo mínimos - Colores (amb Crew Cuervos)
* Cuervos (amb Crew Cuervos)

### Senzills

* Vuela con Nosotros (2012)

## Referències

* ↑ Crew Cuervos a boamusica.com
* ↑ Integrantes de Crew Cuervos a 20 Minutos
* ↑ «Entrevista a Crew Cuervos en erreape.com». Arxivat de l'original el 2010-12-23. [Consulta: 22 maig 2017].
* ↑ Myspace de Crew Cuervos / Biografia, amb informació del grup.
* ↑ «Zénit abandona Crew Cuervos» (en castellà). hhdirecto.com. Arxivat de l'original el 2010-08-03. [Consulta: 9 octubre 2010].
* ↑ Crew Cuervos a versosperfectos.com
# Tonkō Horikawa

Tonkō Horikawa (Nakanojō, 1937 - Yugawara, 28 de març de 2020) fou un productor de sèries de televisió i director de cinema japonès.

## Obres

* 2001: Sennen no Koi - Hikaru Genji Monogatari: adaptació de l'obra clàssica japonesa Genji Monogatari. (pel·lícula)
* 2002: Eki ni tatsu hito (TV)
* 2005: Sokoku (TV)

## Referències

* ↑ Tonkō Horikawa a IMDb
# Josep Maria Mas

Josep Maria Mas és el nom dels següents personatges:
* Josep Maria Mas i Casas (1803 - 1883), escriptor, historiador i polític manresà.
* Josep Maria Mas i Enric (1767 - 1815), escrivà de Ripoll.
# Murina peninsularis

Murina peninsularis és una espècie de ratpenat de la família dels vespertiliònids. Viu des de Tailàndia del Sud i Malàisia peninsular fins a Sumatra, Borneo i Lombok. Es tracta d'un ratpenat de mida petita-mitjana, amb una llargada de l'avantbraç de 29,4–36,8 mm i les orelles de 12,0–17,6 mm. Les femelles són més grosses que els mascles. Anteriorment se'l classificava com a subespècie del ratpenat nassut taronja (M. cyclotis).

## Referències

* ↑ Soisook, P., S. Karapan, C. Satasook, V. D. Thong, F. A. A. Khan, I. Maryanto, G. Csorba, N. Furey, B. Aul, i P. J. J. Bates. [A review of the Murina cyclotis Complex (Chiroptera: Vespertilionidae) with descriptions of a new species and subspecies A review of the Murina cyclotis complex (Chiroptera: Vespertilionidae) with descriptions of a new species and subspecies]. Acta Chiropterologica, 15(2): 271-292. doi: http://dx.doi.org/10.3161/150811013X678928
* ↑ Francis, C. M.; Eger, J. L. 2012. «A Review of Tube-Nosed Bats (Murina) from Laos with a Description of Two New Species». Acta Chiropterologica, 14: 15-38
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Sinornithoides

Sinornithoides ("amb forma d'au xinesa") és un gènere representat per una única espècie de dinosaure teròpode troodòntid, que va viure en el Cretaci inferior (fa 110 milions d'anys, en l'Albià), en el que avui és Xina.
El Sinornithoides va ser un dinosaure petit de sol 1,10 m. És un dels troodòntids millor preservats i també un del més antics. Les seves potes del darrere eren llargues el que ho feien un corredor veloç, a més tenia un cos compacte i una llarga cua en forma de fuet que era la meitat de la seva longitud total. La seva gran cavitat cranial suggereix que era una criatura intel·ligent. El seu cos estava cobert de plomes primitives. A causa que els punts de creixement estaven completament ossificat, l'exemplar és un adult malgrat la seva petita grandària.
Les restes fòssils van ser descoberts entre 1987 i 1990 per una expedició xinès-canadenca. Descrit en 1993, les restes inclouen les primeres evidències del coll, esquena i membres davanters d'un troodòntid.
# Josep Maria Mas Solench

Josep Maria Mas Solench (Santa Coloma de Farners, 21 de maig de 1925 - 1 de desembre de 2005) va ser un jurista i estudiós català vinculat al món de l'edició i la cultura. L'Ajuntament de Santa Coloma de Farners l'ha anomenat fill predilecte de la ciutat.
Des del 1995 exercí la presidència de la Societat Catalana d'Estudis Jurídics, filial de l'Institut d'Estudis Catalans. Va escriure nombrosos llibres de dret català, com El dret civil dels catalans, Mil anys de dret a Catalunya, El Tribunal de Cassació de Catalunya, Legislació Civil del Parlament de Catalunya i Dret Forestal a Catalunya. Es va casar amb Maria Dolors Margarit Gruart.
En la seva última etapa va centrar els esforços a divulgar la vida i l'obra de personatges colomencs il·lustres a través d'una sèrie de biografies. Aquestes foren sobre Salvador d'Horta (1989), Ivon l'Escop (1992), Bartomeu Xiberta (1997), Sant Dalmau Moner (1998), Josep Maria Millàs i Vallicrosa (1998), Lluís Rodés (2002) i Frederic Clascar i Sanou (2005).

## Referències

* ↑ Sargatal, Ramon «"Josep Maria Mas i Solench en el record"». Revista El Ressò núm 335, Gener-Febrer 2006, pàg. 25-30.
* ↑ Figueras i Capdevila, Narcís «"Dos selvatans en el record: Josep Maria Mas Solench (1929-2005) i Josep Maria Pons Guri (1909-2005)». Quaderns de la Selva, 18, 2006.
* ↑ «Josep Maria Mas Solench i els personatges colomencs». Arxivat de l'original el 2016-03-03.
# Skoda-Kauba

Škoda-Kauba Flugzeugbau va ser un fabricant d'aeronaus txecoslovac, format durant la Segona Guerra Mundial com a empresa conjunta entre Otto Kauba i Škoda. Kauba va produir una sèrie de dissenys innovadors i la companyia va construir diversos prototips, amb l'entrenador SK 257 entrant en producció limitada abans de ser cancel·lat. L'empresa va deixar d'existir al final de la guerra.

## Història

Otto Kauba va ser un enginyer austríac que va desenvolupar una idea nova per a una bomba volant durant la Segona Guerra Mundial i la seva amistat personal amb Hermann Göring va conduir a una col·laboració conjunta amb Skoda. Škoda-Kauba Flugzeugbau es va obrir a Praga, Txecoslovàquia el 1942.
Kauba va arribar a produir diversos avions innovadors i la companyia va construir diversos prototips, com l'entrenador de caça SK 257 que va entrar en producció limitada abans de ser cancel·lat. La companyia va deixar de existir quan Praga va ser alliberada al final de la guerra el 1945.
Després de la guerra, Kauba va tornar a la seva Àustria natal i més tard va dissenyar el primer avió construït al país en la postguerra, el OFW OK-15.

## Referències

* ↑ Saffek, Otta; Plocek, Pierre «Les Étranges Créations d'Otto Kauba». Le Fana de l'Aviation, 272, 01-07-1992, pàg. 14–22.
* ↑ Titz, Zdenek; Zazvonil, Jaroslav «Kauba's Dwarfs» (en anglès). Flying Review International, 01-11-1965, pàg. 169–172.
* ↑ Nowarra, Heinz J.. Die deutsche Luftrüstung 1933-1945. Koblenz: Bernard & Graefe, 1985-©1988. ISBN 3-7637-5464-4.
# Masia de la Pobla

La Masia de la Pobla és una masia situada al municipi de Pujalt, a la comarca catalana de l'Anoia. Es troba en estat ruïnós.

## Referències

* ↑ «Masia de la Pobla». Mapes de Patrimoni Cultural. Diputació de Barcelona. [Consulta: 7 gener 2022].